DanFish International 2007 - Nordens store fiskerimesse sluttede fredag eftermiddag efter tre dage i Aalborghallen med et samlet besøgstal på 13.870 gæster. Der har været gæster, inviterede VIP delegationer og indkøbere fra 30 lande, der har afgivet ordrer til udstillerne for over 125 millioner kroner. Traditionelt flerdobles denne omsætning i løbet af nogle måneder, når alle henvendelser er forhandlet færdig.  En stor del af beløbet er eksport til også så fjerne lande som Uruguay, Marokko og Kina med flere. Mange af udstillerne har allerede reserveret plads på den næste DanFish International messe, der afvikles fra den 21. - 23. oktober 2009.

Referat:
Fiskerimessen i Aalborg skaffede ordrer for over 125 millioner Kroner